CELEX: 32021D1818
Language: el
Date: 2021-10-15 00:00:00
Title: Απόφαση (ΚΕΠΠΑ) 2021/1818 του Συμβουλίου της 15ης Οκτωβρίου 2021 για την έναρξη της στρατιωτικής εκπαιδευτικής αποστολής της Ευρωπαϊκής Ένωσης στη Μοζαμβίκη (EUTM Mozambique)

18.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 368/5
               
            
         ΑΠΟΦΑΣΗ (ΚΕΠΠΑ) 2021/1818 ΤΟΥ ΣΥΜΒΟΥΛΙΟΥ
         της 15ης Οκτωβρίου 2021
         για την έναρξη της στρατιωτικής εκπαιδευτικής αποστολής της Ευρωπαϊκής Ένωσης στη Μοζαμβίκη (EUTM Mozambique)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την απόφαση (ΚΕΠΠΑ) 2021/1143 του Συμβουλίου, της 12ης Ιουλίου 2021, σχετικά με στρατιωτική εκπαιδευτική αποστολή της Ευρωπαϊκής Ένωσης στη Μοζαμβίκη (EUTM Mozambique) (1),
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 12 Ιουλίου 2021, το Συμβούλιο εξέδωσε την απόφαση (ΚΕΠΠΑ) 2021/1143 σχετικά με στρατιωτική εκπαιδευτική αποστολή της Ευρωπαϊκής Ένωσης στη Μοζαμβίκη (EUTM Mozambique).
                  
               
                     (2)
                  
                  
                     Στις 28 Σεπτεμβρίου 2021, η Επιτροπή Πολιτικής και Ασφάλειας συμφώνησε ότι το σχέδιο αποστολής, συμπεριλαμβανομένων των κανόνων εμπλοκής, για την EUTM Mozambique πρέπει να εγκριθεί.
                  
               
                     (3)
                  
                  
                     Η EUTM Mozambique, κατόπιν της σύστασης του Διοικητή αποστολής, θα πρέπει να αρχίσει στις 15 Οκτωβρίου 2021.
                  
               
                     (4)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στον τομέα της άμυνας. Συνεπώς, η Δανία δεν συμμετέχει στην έκδοση της παρούσας απόφασης, δεν δεσμεύεται από αυτήν ούτε υπόκειται στην εφαρμογή της, ενώ επίσης δεν συμμετέχει στη χρηματοδότηση της EUTM Mozambique,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται το σχέδιο αποστολής, συμπεριλαμβανομένων των κανόνων εμπλοκής, για την EUTM Mozambique.
         
         
            Άρθρο 2
            Η EUTM Mozambique αρχίζει στις 15 Οκτωβρίου 2021.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 15 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. CIGLER KRALJ
            
         
         
            (1)  ΕΕ L 247 της 13.7.2021, σ. 93.